Mauritius Macri

(natus urbe Tandil Argentinae die 8 Februarii 1959) est machinator, mercator, officinarum magister, et politicus Argentinus factionis conservativae quae Propuesta Republicana ('Propositum Republicanum') appellatur. Ut candidatus foederis optimatium Cambiemos ('Mutemus') die 22 novembris 2015 in comitiis nationalibus praeses rei publicae Argentinae creatus est.

 Origo 
Filius natu primus Aliciae Blanca Villega et Francisci Macri locupletissimi conductoris ex Italia oriundi, Mauritius Macri etiamsi machinatoris gradum ab Universitate Catholica Argentina adeptus est, artem tamen numquam exercuit. Officium autem primum consultoris, deinde negotiorum curatoris in societatibus industrialibus patris sui () gessit. Anno 1995 praeses societatis pedilusoriae Boca Juniors creatus est. Opes autonomiamque satis assecutus, tum etiam aliquod famae sibi paravit"Mauricio Macri: la verdadera historia" apud R24N Noticias (9 Ianuarii 2016).. 

Rei publicae operam dare incepit anno 2003, quando factionem dexterarum partium Compromiso para el Cambio ('Compromissum pro Mutatione') Bonis Auris in urbe capitali rei publicae condidit atque etiamsi comitiis municipalibus frustra tum interfuit, post biennium foedus quod PRO nominatum inter factiones conservativas fecit atque munus legislatoris assecutus est. Eiusdem novi dexterarum partium foederis candidatum se professus, rei municipalis anno 2007 potitus est magistratumque octo annos sibi servavit.  

 Regimen in urbe 
Procuratio quam in urbe gessit a sectatoribus atque ab adversariis diverse aestimatur: etsi autem Bonaëropolis propter conglobationem civium locupletorum excellit opibus inter omnes districtos, patet tamen urbem aes alienum grande conflando"Dolarizar las deudas" apud Página/12 (22 Martii 2015) , parum iura civium augendo aut egentium vitae condicionibus in melius notabiliter mutandis eminuisse"El Capitán Veto: los derechos sociales que suprimió Macri" apud Infojus Noticias (12 Iulii 2013) .

Exsecutio operarum publico commodo destinatarum (e. g. viae birotis viaeque laophoriis urbanis aptae atque cura arearum), quamquam aliquibus suspecta fraudis"Denuncia contra Macri por fraude en las licitaciones de metrobus y las bicisendas" apud Télam (22 Augusti 1012) "Piden una "investigación exhaustiva" del costo del Metrobus" apud La Nación (1 Octobris 2013) "En la Ciudad de Buenos Aires, 7 de cada 10 contrataciones evitan la licitación pública" apud Radio Nacional (15 Septembris 2015), certe urbem amoeniorem reddiderunt. 

Etiamsi nationalis gubernatio sub Nestore et Christina Kirchner praesidibus impensas boni communis causa auxerat (e. g. ex 3.6 usque ad 6.3 centesimas partes GDP pro educatione destinatas"2015 OECD Latin American Economic Outlook 2015: Education, Skills and Innovation for Development"), in urbe Bonaëropolitana procuratio Mauritii Macri non solum impensas publicas non amplificavit verum etiam pronam se ostendit ad privatas et educationis et valetudinis administrationes favendas"Preguntas y respuestas sobre la Educación porteña (1)" apud Chequeado: la verificación del discurso público (22 Martii 2013) "Macri gastó en salud, educación y vivienda ocho veces menos que en publicidad" apud Télam (23 Septembris 2015) "¿Qué esconde Macri detrás del cierre de las escuelas?" apud 24CON (2012), cum in octo annorum spatio temporis magistratus perpaucas scholas, nullum valetudinarium aedificaverit"Michetti: “Hemos logrado hacer 31 escuelas nuevas en la Ciudad de Buenos Aires”" apud Chequeado: la verificación del discurso público (16 Augusti 2013) “En ocho años, Macri no construyó ni un solo hospital y bajó el presupuesto para Salud apud Télam (14 Aprilis 2015). Praeterea cum numeros indicatores infantium mortuorum ab anno 2003 usque ad 2015 in tota civitate minuerunt, tum autem in urbe capitali nec mutaverunt nonnullisque vicis et aucti sunt"Cerruti: "Las cifras de la mortalidad infantil en la Ciudad de Buenos Aires son escandalosas moralmente"" apud Télam (7 Aprilis 2015) "La Ciudad de Buenos Aires es el único distrito que no mejoró los índices de mortalidad infantil en estos ocho años" apud Política Argentina (16 Novembris 2015).

Satis diversa fuit publicae securitatis cura, cum novum Ministerium Vigilum Metropolitanum anno 2008 institutum sit et non solum impensae verum etiam numerusque vigilum annualem auctum ostenderint"Más para la Metropolitana, menos para viviendas" apud La Izquierda Diario (2 Octobris 2014) "Seguridad: En 2015 habrá 1.100 policías más en la Ciudad" apud Legislatura de la Ciudad Autónoma de Buenos Aires Noticias (11 Novembris 2014). Attamen magna cum offensione omnium viderunt cives quo modo adoperavit Macri corpus vigilum ad protestationes praecipue operariae plebis reprimendas et suffocandas. Quemadmodum magna cum violentia oppressa est anno 2010 manifestatio 3000 familiarum sine tecto"Día de fuego y sangre en el sur de la ciudad" apud Página/12 (8 Decembris 2010) "¿Qué sucedió? Parque Indoamericano" apud Red Nacional de Medios Alternativos (7 Iulii 2012) et etiam tres post annos protestatio in valetudinario psychiatrico ubi et medicos et nosocomos et aegrotos et diurnalistas acriter repressi sunt"Feroz represión de la Policía Metropolitana en el Borda" apud Perfil.com (27 Aprilis 2013)"Denuncia penal contra Macri por la represión en el Hospital Borda" apud Télam (29 Aprilis 2013).

In scaena politica Argentina burgimagister Macri magis magisque egit partes adversarii contra gubernationem Rei publicae quae in manibus praesidis Christinae Kirchner erat"Argentina: Candid talk from Buenos Aires Mayor Mauricio Macri on current political environment" apud Wikileaks - Public Library of US Diplomacy (14 Augusti 2008). Etiamsi primum auctoritate ac sollertia eguerit, paulatim tamen modum invenit quo ceteros adversarios procurationis civitatis in foedere circa se conglutinare posset. Se ex fastidio quo classis superior mediaque afficiebatur fructum capere oportebat, ad auctoritatem Kirchner cum auxilio magnorum instrumentorum divulgationis corrodendam“Ahora estamos entrenados para saber cómo son las cosas” apud Página/12 (7 Iunii 2015).

Aexistimari ergo potest Macri redire voluisse ad consilia eiusdem effreni capitalismi quae nono iam decennio vicesimi seculi Argentinae populum minutum in indigentiam atque magnam partem ceterum ordinum in inopiam merserat 2002 Carlos Gabetta La deblacle de Argentina apud Google Books Argentina - Población bajo el nivel de pobreza - Cuadros de Datos Históricos Anuales apud index mundi. Ipse Franciscus papa, qui summum discrimen rerum publicarum in Argentina passus est, paupertatem indicavit esse exitum rerum quotiescumque “res politica in servitutem redigitur rei nummariae” (Litterae encyclicae Laudato si', Caput primum §54).             

 Contentio honorum  et initium regiminis in civitate 
Anno 2015, cum comitia nationalia approquinquavissent, foedus Cambiemos inter factiones conservativas factum et die 10 Iunii publice nuntiatum in contentionem honorum cum regimine Kirchner venit. In comitiis quae “primaria” nominantur cuiusque factionis candidati die 9 Augusti creati sunt: Daniel Scioli provinciae Bonaëropolitanae gubernator (eiusdem factionis  qua Kirchner praesides creati sunt) cum 38.67% suffragiorum, Mauritius Macri (foederis Cambiemos) cum 30.12%,  (factionis Unión para una Nueva Alternativa) cum 20.57% suffragiorum, et aliiElecciones PASO - Resultados definitivos apud Dirección Nacional Electoral. 

Cum in comitiis generalibus die 27 Octobris factis nullus candidatus numerum suffragiorum ad vicendum sufficientem adsecutus essetElecciones Generales - Resultados definitivos apud Dirección Nacional Electoral, necesse fuit populum iterum in comitium vocari. Comitiis factis die 22 Novembris, Mauritius Macri magistratum maximum potitus est cum 51.34% contra 48.66% suffragiorum, quae pro Scioli lati suntSegunda vuelta presidencial - Consulta del escrutinio definitivo apud Dirección Nacional Electoral.

Inter acerbas discordias quae in tradenda potestate cum praeside Christina ortae sunt"Traspaso de mando en Argentina sigue en ascuas" apud Sputnik News (9 Decembris 2015) "El enojo de Cristina Fernández con Mauricio Macri y otros enredos de la asunción presidencial en Argentina" apud BBC Mundo (7 Decembris 2015), Mauritius Macri munus rei publicae regendae accepit meridie 10 Decembris quando ius iurandum dedit coram Parlamento infrequenti"Ausencias, presencias, atuendos y aplausos" apud Página/12 (11 Decembris 2015) "La ausencia del FpV en la Asamblea Legislativa" apud Perfil.com (10 Decembris 2015), cum magna pars propter discordias abfuerit. Cum Macri ad iudices provocavisset et ab iis consecutus esset inauditam sententiam quae et praesidi Christinae Kirchner media nocte 9 Decembris munus dimisit et rem publicam 12 horas supremo moderatore carentem reddidit, legislatores factionis Frente para la Victoria abesse censuerunt"Diputados del FpV no asistirán a la jura de Macri y rechazan el fallo de Servini" apud Télam (9 Decembris 2015). Postquam praeses Macri publicorum legatorum curiam reliquit, ad Domum Roseam petivit ibique ornamenta muneris sumpsit atque sibi iure iurando ministros obstrinxit"Macri juró como presidente: llamó a la unidad nacional y condenó la corrupción y los jueces militantes" apud La Nación (10 Decembris 2015).  

Iam primo mense regiminis inter plerosque constabat Macri consilium fovendi capitalismi effrenati (neoliberalismi) cepisse atque libidinem damni compensandi et anxietatem ut actiones regiminis praecedentis deleantur praesidem obsedisse"New Argentine president flexes muscle, quickly reverses leftist predecessor’s policies" apud The Washington Times (29 Decembris 2015).  

Cum publica moderatio negotiorum dollariis factorum (quae “compedes” nominabatur) solvisset"Venta libre de dólares, presos de las consecuencias" apud Página/12 (17 Decembris 2015), pensi (monetae nationalis) 40% vim minuit"La abrupta devaluación del peso argentino de más del 30% en un solo día" apud BBC Mundo (17 Decembris 2015). Tributis ex agrariis exportationibus a regimine remotis, pretium annonarum nimis auctum est"Eliminación de retenciones" apud Página/12 (14 Decembris 2015) "La inflación, de mal en peor" apud Página/12 (8 Ianuarii 2016); cives vilitate nummorum a mense Decembri usque ad hunc diem magis magisque laborant, cum pretia contineri nondum assecutum sit"Alza de la cesta básica de consumo" apud Página/12 (13 Ianuarii 2016).  

Parlamenti sessionibus aestate interruptis, etiamsi praesidi actiones urgentes necesse essent, legislatores tamen ad sessiones extraordinarias non convocavit, cum maior pars eorum adversarii sint. Decretis igitur, quae leges Parlamenti saepe emendant aut substituunt, rem publicam regere constituit"Cómo serán y por qué Macri decidió gobernar 100 días por decreto" apud Política argentina (12 Decembris 2015) "Argentina: Mauricio Macri anti-democratic decrees backfires" apud Politicoscope (12 Ianuarii 2016)/. Die 14 Decembris duos iudices Maximi Tribunalis, qui tantum ad Senatum referendo nominari possunt, per decretum creavit"Constitucionalistas y opositores criticaron a Mauricio Macri por nombrar jueces para la Corte por decreto" apud Infobae (15 Decembris 2015) "Judge blocks Macri’s S. Court appointments" apud Buenos Aires Herald (21 Decembris 2015). Item die 4 Ianuarii 2016 legem de instrumentis divulgationis moderandis, cui amplissima pars totius Parlamenti suffragata anno 2010 erat, per decretum mutavit"El gobierno disolvió la AFSCA y se propone anular la Ley de Medios" apud Página/12 (30 Decembris 2015) "Macri evades to Congress and change media law by Decree" apud Popular Newspaper. Adhuc autem sunt iudices qui rei publicae in iure innixae adsunt, quamobrem bellum iudiciarium contractum est.               

Cum ad neoliberalia consilia efficenda grande aes alienum facere opus essetMacri: "Hay que endeudarse todo lo que podamos" apud La política online (9 Octobris 2015)/"El gobierno de Macri, a punto de obtener US$ 8000 millones del exterior" apud La Nación (10 Decembris 2015), ideo iam primo mense ad rem publicam minuendam turba circiter 28.000 operariorum (quorum 18.000 in procuratione rei publicae operati erant), praesertim propter politicam opinionem"El único indicador es el de despedidos" apud Página/12 (13 Ianuarii 2016), a regimine dimissa est"El mapa de los despidos de Macri" apud El destape (7 Ianuarii 2016)"Los despidos siguen en la agenda oficial" apud Página/12 (13 Ianuarii 2016) (cum tertius mensis regiminis compleretur, numerus dimissionum creverat usque ad 100.000)"Se perdieron más de 100.000 empleos en lo que va del año" apud La Nación (8 Martii 2016). Protestationibus ubique ortis, magna cum vi operarios repressi et multi homines a vigilibus icti sunt: in autovia quae ad aëroportum internationalem Bonaëropolitanum ducit die 21 Decembris 2015"Un obrero herido grave en el desalojo de Gendarmería a la protesta de Cresta Roja" apud Télam (22 Decembris 2015); die 6 Ianuarii 2016 in domo municipali urbis iuxta Cordubam quae Unquillo nominatur"Unquillo: Infantería reprimió a los trabajadores municipales" apud La Izquierda diario (6 Ianuarii 2016); in domo municipali Argyropolitana die 8 Ianuarii"Del amarillo PRO al rojo de la represión" apud Página/12 (9 Ianuarii 2016)"Polémica en Argentina por la primera represión violenta de despedidos" apud El País (9 Ianuarii 2016). 

Propter modum per decretos regendi qui et Parlamentum neglegit neque sententiis iudicum paret“Gobierna al margen de la ley” apud Página/12 (13 Ianuarii 2016), cum consuetudo reprimendi et propter politicam opinionem discriminandi increbuisset atque nonnulla iura humana laesisset, manifestationes populares in urbibus totius civitatis fere quotidie feruntur"Miles de personas se movilizaron en Argentina contra gobierno de Macri" apud El País (12 Ianuarii 2016), atque iam horum periculi signorum causa ad conventiones internationales (e. g. ad Conventionem Americanam de Iuribus Humanis) provocatum est"Un reclamo ante la CIDH" apud Página/12 (5 Ianuarii 2016), et aliquot instrumenta comunicationis hic illic sollicita, subitaneam rerum conversionem aut novum genus dictaturae esse censent"Argentina: A Quiet Neoliberal Coup d’Etat in Latin America’s Southern Cone" apud Global Research (1 Decembris 2015)"„Schleichender Staatstreich“ in Argentinien und der Mainstream schweigt oder jubelt" apud RT Deutsch (7 Ianuarii 2016).

Historia Argentinae

 Notae 

 Bibliographia 
Gabriela Cerutti, El pibe. Bonaëropoli: Planeta, 2015. ISBN 9789504947240
Norberto Galasso, Mauricio Macri: La vuelta al pasado. Bonaëropoli: Colihue, 2015. ISBN 9789505638390
Jonathan Gilbert, "Argentina’s New President Moves Swiftly to Shake Up the Economy" in The New York Times (27 Decembris 2015)
 Uki Goñi, "Argentinian president under fire for 'anti-democratic' decrees" in The Guardian (10 Ianuarii 2016)
Jonathan Watts, Uki Goñi, "Argentina shifts to the right after Mauricio Macri wins presidential runoff" in The Guardian (23 Novembris 2015)

 Nexus externi 


 Pagina interretialis factionis Propuesta Republicana

Categoria:Politici Argentinae
Categoria:Mercatores
Categoria:Alumni Universitatis Catholicae Argentinae
Categoria:Praefecti urbibus
Categoria:Praesides Argentinae